Գիտական ուսումնասիրման պատմություն

**Գիտական ուսումնասիրման պատմություն** այն ակադեմիական ոլորտների պատմական ուսումնասիրությունն է, որոնք ընդգրկված չեն անգլերեն «science» տերմինի մեջ (տես՝ գիտության պատմություն), սակայն ներառվում են, օրինակ, գերմաներեն «Wissenschaft» հասկացության մեջ (այսինքն՝ ակադեմիական ուսումնասիրության բոլոր տեսակները)։ Դրանց օրինակներն են՝ դասական ուսումնասիրությունների պատմությունը, փիլիսոփայությունը, կրոնը, աստվածաշնչյան ուսումնասիրությունները, պատմագրությունը, երաժշտությունը, արվեստը և գրականությունը։  

Վերջին տարիներին այս ոլորտը ենթարկվել է ամբողջական վերակազմավորման և այժմ դարձել է հետազոտության խոշոր ճյուղերից մեկը։ 2015 թվականին հիմադրվեց Հումանիտար գիտությունների պատմության ընկերությունը, իսկ 2016 թվականին մեկնարկեց «Հումանիտար գիտությունների պատմության» հանդեսը (*History of Humanities)։* Այս երկու նախաձեռնություններն էլ արտացոլում են ոլորտի աճող ինստիտուցիոնալ ներկայությունը և միջազգային գիտական համագործակցության ընդլայնումը։

## Դասական ուսումնասիրություններ
Ռուդոլֆ Փֆայֆերը (1968) նկարագրում է դասական գիտության պատմությունը՝ սկսած Պետրարկայի ներշնչմամբ դրա վերածննդից մինչև իտալացի հումանիստների նվաճումները, Հոլանդիայում ձևավորված անկախ շարժումը (այդ թվում՝ Էրազմուսը) և գերմանացի գիտնական-բարեփոխիչների գործունեությունը։ Փֆայֆերը հետևում է դասական ուսումնասիրությունների զարգացմանը Արևմտյան Եվրոպայի երկրներում հաջորդ երկու դարերի ընթացքում՝ հատուկ ուշադրություն դարձնելով տասնվեցերորդ դարի Ֆրանսիային և տասնութերորդ դարի Անգլիային։ Վերջում ներկայացնում է Գերմանիայում Վինքելմանի և նրա հաջորդների կողմից ձևավորված նոր մոտեցման նկարագրությունը։

## Փիլիսոփաներ, գիտնականներ, բազմագիտակներ և գիտության գործիչներ
Գիտնական բառը ստեղծվել է անգլիացի փիլիսոփա և գիտության պատմաբան Ուիլյամ Ուիլվելի կողմից 1833 թվականին։ Դրանից առաջ գոյություն չուներ տարբերակում գիտության պատմության, գիտության փիլիսոփայության և գիտական ուսումնասիրությունների պատմության միջև։ 

Նախքան 1700-ականները գիտության ոլորտները այնքան մեծ չէին, որ պահանջեին ակադեմիական մասնագիտացում։ Այսօր մեզ հայտնի ակադեմիական առարկաները գոյություն չունեին։ Գիտնականները ակտիվ էին ինչպես գիտությունների, այնպես էլ այն ոլորտներում, որոնք այժմ կոչվում են Արվեստներ և Հումանիտար գիտություններ։

## Տես նաև
*Արվեստագիտություն
*Մշակույթի պատմություն
*Գրքի պատմություն
*Մաթեմատիկայի պատմություն
*Մտավոր պատմություն

## Ծանոթագրություններ

## Գրականության ցանկ
* Grafton, Anthony (1983). *Joseph Scaliger: A Study in the History of Classical Scholarship I: Textual Criticism and Exegesis*. Oxford: Clarendon Press.
* Weinberg, Joanna (2006). A Sixteenth Century Hebraic Approach to the New Testament. In: *History of scholarship: a selection of papers from the Seminar on the History of Scholarship held annually at the Warburg Institute*, edited by Christopher Ligota and Jean-Louis Quantin. Oxford (pp.&nbsp;231–250)
*Wilamowitz-Moellendorff, Ulrich von (1982). History of Classical Scholarship. The Johns Hopkins University Press

## Արտաքին հղումներ
* The Seminar on the History of Scholarship is held annually at the Warburg Institute (Oxford-Warburg Studies)
* The scholarships through scholefy scholarships all over the world through scholefy
* A.A. Donohue:  History of Scholarship of Classical Art History

Կատեգորիա:Գիտաբանություն
Կատեգորիա:Գիտության պատմություն
Կատեգորիա:Գիտության պատմություն ըստ ժամանակաշրջանի
Կատեգորիա:Գիտությունների պատմություն
Կատեգորիա:Մշակույթի պատմություն
Կատեգորիա:Պատմություն ըստ թեմաների